﻿ CANCERUL CUTANAT NONMELANOMIC Cancerul cutanat nonmelanomic este cel mai frecvent cancer în SUA, cu o incidenţă anuală estimată la peste 800 000 cazuri Carcinoamele bazocelulare (CBC) reprezintă 70-80% din cancerele cutanate nonmelanomice Carcinoamele scuamocelulare (CSC), deşi reprezintă doar aproximativ 20% din cancerele cuatnate nonmelanomice, sunt mai importante, datorită capacităţii lor de metastazare; ele determină cel mult 2300 de decese, anual Ratele de incidenţă au crescut dramatic în ultima decadă ETIOLOGIE Cauza CBC şi CSC este multifactorială Expunerea cumulativă la soare, în special la spectrul ultravioletelor B (UV-B), este factorul cel mai important Alţi factori asociaţi cu o incidenţă mai mare a cancerului cutanat sunt sexul masculin, vârsta înaintată, descendenţa celtică, tenul blond, tendinţa de arsură solară rapidă şi munca în aer liber Incidenţa acestor tumori creşte cu scăderea latitudinii Majoritatea tumorilor apar pe zonele expuse la soare ale corpului şi gâtului Tumorile sunt mai frecvente pe partea stângă a corpului în SUA, dar, în Anglia, pe partea dreaptă, probabil datorită expunerii asimetrice în timpul şofatului Pe măsură ce stratul protector de ozon al Pământului se subţiază continuu, pot fi anticipate creşteri viitoare ale incidenţei cancerului cutanat În anumite arii geografice, expunerea la arsenicul apelor de fântână sau din surse industriale poate creşte semnificativ riscul de CBC şi CSC La indivizii afectaţi, cancerul cutanat poate exista cu sau fără alţi markeri cutanaţi de intoxicaţie arsenică cronică (de ex , keratozele arsenicale) Mai puţin frecventă este expunerea la hidrocarburile ciclice aromatice din gudron, cenuşă sau marnă Riscul de CSC al buzei sau oral este crescut în cazul fumătorilor Virusurile papilomatoase umane şi lumina UV-B pot acţiona ca şi cocarcinogeni Factorii de gazdă asociaţi cu un risc înalt de cancer cutanat includ imunosupresia indusă de boală sau medicamentos Primitorii de transplant cărora li se administrează cronic terapie imunosupresivă sunt în mod particular predispuşi la CSC Frecvenţa cancerului cutanat este proporţională cu durata imunosupresiei şi timpul de expunere la soare Cancerul cutanat nu este o trăsătură rară la pacienţii infectaţi cu HIV şi poate fi mult mai agresiv în această situaţie Pe măsură ce durata de supravieţuire a pacienţilor infectaţi cu HIV creşte, cancerul cutanat poate deveni o mare problemă Alţi factori sunt reprezentaţi de radiaţiile ionizante, arsurile termice şi anumite cicatrici şi ulceraţii cronice Câteva condiţii ereditare au fost asociate cu cancerul cutanat (de ex , albinismul, xeroderma pigmetosum şi sindromul nevi-CBC) PREZENTARE CLINICĂ Cancerele cutanate nonmelanomice sunt deseori asimptomatice, dar pot să apară ulceraţii care nu se vindecă, hemoragii sau durere Carcinomul bazocelular CBC este o malignitate ce ia naştere din celulele bazale epidermice Există câteva tipuri clinice de CBC Cel mai frecvent este CBC noduloulcerativ, care debutează ca un nodul mic, ca perla, uneori cu mici vase telangiectazice pe suprafaţa sa În tumoră pot fi prezente cantităţi variate de melanină; tumorile cu un conţinut mare sunt denumite CBC pigmentat Deşi clinic nu este mai agresiv decât varianta noduloulcerativă, CBC pigmentat poate fi interpretat eronat ca melanom malign CBC superficial constă din una sau mai multe plăci eritematoase, crustoase, care se măresc lent Deşi este mai frecvent la nivelul trunchiului şi extremităţilor, capul şi gâtul pot fi, de asemenea, afectate Leziunile pot fi confundate cu dermatozele inflamatorii benigne, în special cu eczema numulară şi psoriazisul CBC morfeaform (fibrozant) se manifestă ca o placă solitară, netedă sau uşor depresibilă, indurată, albicioasă sau gălbuie Limitele sunt, în mod caracteristic, imprecise, o trăsătură asociată cu un mare potenţial de extensie rapidă subclinică Carcinomul scuamocelular CSC primar cutanat este o neoplazie malignă a celulelor epidermice keratinice Spre deosebire de CBC, care are un potenţial metastatic foarte redus, CSC poate metastaza şi poate creşte rapid Trăsăturile clinice ale CSC variază în limite largi Frecvent, CSC apare ca un nodul ulcerat sau ca o eroziune superficială pe piele sau buza inferioară, dar se poate prezenta şi ca o papulă sau placă verucoasă Spre deosebire de CBC, telangiectaziile sunt rare Marginile acestei tumori pot fi slab delimitate şi poate să apară aderarea la structurile subdiacente CSC se poate dezvolta oriunde pe corp, dar frecvent apare pe pielea lezată de soare Un neoplasm înrudit, keratoacantomul, apare, în mod tipic, ca o papulă cu formă de dom, cu un crater central keratozic,se extinde rapid şi regresează fără terapie, de obicei Această leziune poate fi dificil de diferenţiat de CSC CSC prezintă câteva forme premaligne (keratoza actinică, cheilita actinică) şi forme in situ (de ex , boala Bowen) care sunt limitate la epiderm Keratoza şi cheilita actinică sunt papule şi plăci hiperkeratozice care apar în zone expuse la soare În timp ce potenţialul degenerării maligne este scăzut pentru orice leziune individuală, riscul pentru CSC creşte cu creşterea numărului de leziuni Boala Bowen se prezintă ca o placă eritemato-crustoasă care se poate transforma în CSC invaziv la aproximativ 20% din cazuri Există controverse privind asocierea bolii Bowen cu malignităţile interne; totuşi, date recente sugerează că nu există o relaţie semnificativă când alţi factori predispozanţi (de ex , arsenic) sunt absenţi Tratamentul leziunilor premaligne şi in situ reduce riscul ulterior de boală invazivă EVOLUŢIE NATURALĂ Carcinomul bazocelular Evoluţia naturală a CBC este aceea a unei măriri lente, a unui neoplasm invaziv local Gradul distribuţiei locale şi riscul recurenţei variază cu dimensiunea, durata şi localizarea tumorii, subtipul histologic, prezenţa bolii recurente şi variatele caracteristici ale pacientului Localizarea în centrul feţei (de ex , nas, spaţiul nazolabial sau ariile periorbitale şi periorale), la nivelul urechilor sau scalpului prezintă un risc înalt CBC mic, nodular, pigmentat, cistic sau superficial răspunde favorabil la majoritatea tratamentelor CBC mare, nodular, noduloulceratic şi, în special, morfeaform este, de obicei, mai agresiv Potenţialul metastatic al CBC a fost estimat a fi de 0,0028 la 0,1% Persoanele cu CBC sau CSC prezintă un risc crescut de dezvoltare ulterioară a cancerelor cutanate Carcinomul scuamocelular Evoluţia naturală a CSC depinde atât de caracteristicile tumorii, cât şi de cele ale gazdei Tumorile care se dezvoltă din piele lezată actinic au un potenţial mai redus decât cele apărute pe suprafeţe protejate Frecvenţa metastazelor CSC cutanate, raportată la 0,3-3,7%, este mai redusă decât CSC mucoase Tumorile care apar pe buza inferioară şi ureche au un potenţial malign de 13 şi, respectiv, 11% Potenţialul metastatic al CSC dezvoltat pe cicatrici de arsură, ulceraţii cronice şi organe genitale este mai mare Rata medie de metastază pentru tumorile recurente se poate apropia de 30% Tumorile slab diferenţiate, tumorile invazive cu invazia perinervoasă şi limfatică se comportă, uneori, agresiv Tumorile multiple cu creştere rapidă şi comportament agresiv pot reprezenta o provocare terapeutică la pacienţii imunodeprimaţi Ganglionii regionali sunt sediile cele mai frecvente de metastazare La pacienţii cu boală metastatică, rata de supravieţuire la 5 ani poate fi scăzută TRATAMENT Carcinomul bazocelular Modalităţile de tratament utilizate pentru CBC sunt reprezentate de electrodisecţie şi chiuretaj (EDC), excizie, criochirurgie, radioterapie, chirurgie micrografică Mohs (CMM) şi altele Tipul de terapie ales depinde de caracteristicile tumorii, vârsta, starea medicală şi preferinţele pacientului, precum şi de alţi factori EDC rămâne metoda cel mai frecvent utilizată de dermatologi Această metodă este selectivă pentru tumorile cu risc mic (de ex , o tumoare primară de dimensiuni mici, cu un subtip mai puţin agresiv, cu o localizare favorabilă) Excizia, care oferă avantajul controlului histologic, este de obicei aleasă pentru tumorile mai agresive, sau cu localizare cu risc înalt, sau, în multe situaţii, pentru motive estetice Criochirurgia, folosind azot lichid, poate fi utilizată în cazul tumorilor cu risc cert scăzut, dar necesită echipament specializat (criosonde) pentru a fi eficientă în cazul neoplasmelor avansate Radioterapia, deşi nu utilizată la fel de frecvent ca tehnicile chirurgicale, oferă o şansă excelentă de vindecare în multe cazuri de CBC Este utilă la pacienţii care nu sunt consideraţi candidaţi la chirurgie, precum şi ca metodă complementară chirurgiei în cazul tumorilor cu risc înalt Pacienţii tineri pot să nu reprezinte buni candidaţi pentru radioterapie, datorită riscului pe termen lung de carcinogeneză şi radiodermatită CMM este un tip special de excizie chirurgicală care permite controlul histologic şi conservarea Ţesutului neafectat Este preferată pentru leziunile recurente, în caz de localizări cu risc mare sau mari şi prost delimitate şi unde conservarea maximă a Ţesutului este critică (de ex , pleoape) Chimioterapia locală cu 5-fluorouracil (5FU), cremă, are utilitate limitată în tratamentul CBC şi trebuie folosită doar pentru tratamentul CBC superficial Se află în cercetare administrarea intralezională a 5FU, ca o modalitate de tratament pentru CBC Interferonul intralezional este eficient în anumite tumori primare Terapia fotodinamică, care implică activarea selectivă a unui medicament fotoactiv de către lumină, poate fi utilă la pacienţii cu tumori multiple, dar sunt necesare cercetări aprofundate Laserul a fost, de asemenea, folosit pentru tratamentul cancerului cutanat Carcinomul scuamocelular Terapia CSC cutanat trebuie să se bazeze pe analiza factorilor de risc ce influenţează comportamentul biologic al tumorii Aceştia includ dimensiunea, localizarea şi gradul de diferenţiere al tumorii şi vârsta şi condiţia fizică a pacientului Excizia chirurgicală, CMM şi radioterapia reprezintă metodele standard de tratament Criochirurgia şi EDC au fost folosite cu succes pentru tumorile primare de dimensiuni mici Metastazele sunt tratate prin excizia ganglionilor, radioterapie, sau amândouă Acidul 13-cis-retinoic (1 mg p o zilnic) plus interferonul α (3 milioane de unităţi s c sau i v zilnic) pot produce un răspuns parţial la majoritatea pacienţilor Combinaţiile sistemice chimioterapice care includ cisplatin pot fi, de asemenea, paliative la unii pacienţi PREVENŢIE Deoarece marea majoritate a cancerelor cutanate sunt asociate cu expunerea cronică la UV-B, educaţia pacientului şi medicului ar putea reduce dramatic incidenţa lor Baza ar trebui pusă pe măsurile preventive cu debut la vârste tinere Pacienţii trebuie să înţeleagă că pielea are de suferit de timpuriu din cauza expunerii la UV-B, în ciuda faptului că neoplazia se dezvoltă după mulţi ani Folosirea constantă a ochelarilor de soare şi a hainelor de protecţie trebuie să fie încurajată Evitarea saloanelor de bronzare artificială şi a expunerii la soarele amiezii (10 A M -2 P M ) este recomandată Leziunile in situ şi cele precanceroase trebuie tratate precoce Detectarea precoce a unor tumori mici asigură modalităţi mai simple de tratament cu rate mai mari de vindecare şi morbiditate scăzută La pacienţii cu istoric de cancer cutanat, supravegherea pe termen lung pentru detecţia recidivei, metastazelor şi apariţia unui nou cancer cutanat trebuie încurajată Chimioprofilaxia, utilizând retinoizi sintetici, este utilă pentru controlul noilor leziuni la unii pacienţi cu tumori multiple Neoplasmele anexelor cutanate, sarcoamele Ţesuturilor fibroase, mezenchimale, lipidice şi vasculare reprezintă până la 1-2% din cancerele cutanate nonmelanomice Recenta creştere rapidă a incidenţei sarcomului Kaposi este atribuită infecţiei HIV şi imunoterapiei supresive Modelele epidemiologice sugerează agenţii infecţioşi ca posibili factori etiologici Un nou herpesvirus, herpesvirusul uman 8, este o cauză potenţială pentru câteva tipuri de sarcom Kaposi Terapia curentă este paliativă şi depinde de simptome şi de sediul afectat Modalităţile de tratament includ criochirurgia, vinblastina intralezională, excizia, radioterapia, interferonul α şi combinaţiile chimioterapice sistemice Pe măsură ce alţi factori sunt identificaţi, vor fi dezvoltate terapii mai sigure şi mai eficiente BIBLIOGRAFIE Harrison – Principiile medicinei interne, ediţia a XIV-a, Editura Teora, Bucureşti 